b'\n_START_ARTICLE_\nTheodor Meron\n_START_SECTION_\n\xc5\xbdivljenjepis\n_START_PARAGRAPH_\nTheodor Meron je \xc5\xa1tudiral na univerzah v Jeruzalemu, Harvardu in Cambridgeu. V poznih \xc5\xa1estdesetih letih 20. stoletja je nekaj \xc4\x8dasa delal kot svetovalec izraelskega zunanjega ministra, kasneje pa je postal profesor in \xc5\xa1e danes predava na univerzah v New Yorku, \xc5\xbdenevi, Haagu, Strasbourgu, Harvardu, Berkeleyu in drugod._NEWLINE_Od leta 2000 do 2001 je bil svetovalec za mednarodno pravo pri ameri\xc5\xa1kem State departmentu. Bil je tudi \xc4\x8dlan svetovalnih teles mnogih organizacij na podro\xc4\x8dju \xc4\x8dlovekovih pravic (Americas Watch, Mednarodne zveze za \xc4\x8dlovekove pravice, ...). Kot pravnik je deloval predvsem na podro\xc4\x8djih mednarodnih konfliktov, oboro\xc5\xbeenih spopadov, okoljevarstva in mednarodnega humanitarnega prava._NEWLINE_Ime sodnika Merona je nelo\xc4\x8dljivo povezano z mnogimi procesi haa\xc5\xa1kega sodi\xc5\xa1\xc4\x8da, predvsem pa z ve\xc4\x8djim delom procesa proti Slobodanu Milo\xc5\xa1evi\xc4\x87u. Od leta 2002 in 2005 je bil predsednik haa\xc5\xa1kega sodi\xc5\xa1\xc4\x8da za nekdanjo Jugoslavijo, \xc5\xa1e danes pa je njegov stalni sodnik.'